PROGRAM DE MĂSURI

Pentru eficientizarea activităţii de înscriere a datelor în registrul agricol 2025-2029 se propun următoarele măsuri:

1. Se va efectua afişajul şi înştiinţarea populaţiei cu privire la procedura şi termenele de înregistrare în registrele agricole şi în acelaşi timp se va continua verificarea în teren a corectitudinii înscrierii datelor pe baza declaraţiei dată de către capii gospodăriilor şi de către reprezentanţii legali ai unităţilor cu personalitate juridică.

	Sarcină: permanent
	Răspunde: Referent Compartiment Agricol

2. Corelarea datelor înscrise în registrul agricol în format electronic cu datele înscrise în modulul de taxe și impozite utilizat de Compartimentul impozite și taxe din cadrul aparatului de specialitate al primarului comunei.

 	Sarcină: permanent.    
Răspunde: Inspector Compartiment Impozite și taxe

3. Persoana responsabilă cu  urbanismul va informa permanent personalul de la Compartimentul Agricol cu privire la construcţiile noi finalizate sau în curs de finalizare în vederea înregistrării în registrul agricol.

Sarcină: permanent. 
Răspunde: Referent Compartiment Amenajarea Teritoriului și Urbanism

4. Orice modificare a datelor în registrul agricol se va face numai cu acordul scris al secretarului general al comunei Petriș.

Sarcină: permanent 
Răspunde: Referent Compartiment Agricol

5. Verificarea în teren a deținerii folosinței suprafețelor de teren, precum și a existenței produselor, producțiilor estimate, precum și a cantităților destinate comercializării pentru care se solicită atestat de producător.

Sarcină: permanent
Răspunde: Referent Compartiment Agricol

6. Efectuarea periodică de verificare ale modului de completare și ținere la zi a registrului agricol și de urmărire a transmiterii a datelor către Registrul agricol național (RAN).

Sarcină: permanent
Răspunde: Secretarul general al comunei Petriș

7. Persoana responsabilă cu registrul agricol va asigura prezența la birou pentru a comunica cu cetățenii. În cazul efectuării concediului de odihnă/concediu medical/alte concedii prezența va fi asigurată conform Planului de înlocuire al angajaților, întocmit la nivelul comunei Petriș.

Sarcină: permanent 
Răspunde: Referent Compartiment Agricol

8. Vor fi aplicate sancţiunile prevăzute de lege în cazurile în care cu ocazia verificărilor în teren se constată declararea de date false sau neconforme cu realitatea.

Sarcină: permanentă
Răspunde: Persoana desemnată de către primarul comunei Petriș prin dispoziție
